बालक की प्रथम पाठशाला परिवार
विद्याभारती की ओर से संचालित स्वामी विवेकानंद विद्या निकेतन माध्यमिक स्कूल में प्रबुद्ध नागरिक अभिभावक सम्मेलन हुआ। प्रचार-प्रसार प्रमुख लोकेश भास्कर ने बताया कि अतिथियों की ओर से दीप प्रज्वलन तथा सरस्वती वंदना के साथ कार्यक्रम का शुभारंभ किया। स्थानीय स्कूल के प्रधानाचार्य ओमप्रकाश शर्मा ने मंचासीन अतिथियों को श्रीफल स्मृति चिन्ह भेंटकर अभिनंदन किया।
कार्यक्रम के मुख्य अतिथि डॉ. अर्जुनसिंह राजावत ने बताया कि बालक के सर्वांगीण विकास के लिए विद्यालय के साथ-साथ अभिभावक की महत्वपूर्ण भूमिका होती है। इससे एक संस्कारवान नागरिक का निर्माण होता है। मुख्य वक्ता राजेंद्र कुमार शर्मा ने बताया कि बालक की प्रथम पाठशाला परिवार है, जिसमें उसका सर्वांगीण विकास होता है। इस प्रकार शिक्षा संस्कार देने का प्रयास विद्या भारती के स्कूलों में प्रमुखता से किया जाता है। अध्यक्षता कर रहे अखिल भारतीय कवि बाबूलाल बंजारा ने बालकों में बौद्धिक तार्किक क्षमता बढ़ाने के लिए जीवन के तीन आधार स्तम्भ क्षमता, अनुभव तथा वैज्ञानिकता पर विचार प्रकट किए।
महाराणा प्रताप चेत पर आधारित देशभक्ति से ओत-प्रोत कविता सूतो काय रे चेतन जाग सुनाई। अर्द्धवार्षिक परीक्षा में प्रथम, द्वितीय स्थान प्राप्त करने वाले भैया-बहनों के अभिभावकों को अतिथियों ने पारितोषिक भेंटकर सम्मानित किया। कार्यक्रम में मुख्य आकर्षण सरस्वती वंदना पर आधारित नृत्य देश का गौरव बढ़ाती बेटियां रहा। स्कूल प्रबंध समिति के सचिव देवकीनंदन विजय ने सभी का आभार प्रकट किया। संचालन सत्यनारायण पांचाल ने किया।
hin_Deva hin_Deva hin_Deva hin_Deva